b'\n_START_ARTICLE_\nBob Brookmeyer\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nBrookmeyer tuli julkisuuteen ollessaan Gerry Mulliganin kvartetin j\xc3\xa4sen vuosina 1954\xe2\x80\x931957. My\xc3\xb6hemmin h\xc3\xa4n ty\xc3\xb6skenteli Jimmy Giuffren kanssa, jonka j\xc3\xa4lkeen h\xc3\xa4n liittyi uudelleen Mulliganin yhtyeeseen Concert Jazz Bandiin._NEWLINE_1950-luvun loppupuolella h\xc3\xa4n muutti New Yorkiin ty\xc3\xb6skennell\xc3\xa4kseen freelance-muusikkona. 1960-luvulla h\xc3\xa4n toimi my\xc3\xb6s studiomuusikkona, johti kvintetti\xc3\xa4 yhdess\xc3\xa4 Clark Terryn kanssa ja ty\xc3\xb6skenteli Thad Jones/Mel Lewis Big bandin kanssa. Vuonna 1980 orkesteri teki h\xc3\xa4nen teoksistaan ja sovituksistaan levyn, jonka kahdella raidalla soitti Clark Terry._NEWLINE_Vietetty\xc3\xa4\xc3\xa4n jonkin aikaa Euroopassa h\xc3\xa4n palasi takaisin Yhdysvaltoihin, jossa h\xc3\xa4n ty\xc3\xb6skenteli mm.opettaen jazzs\xc3\xa4vellyst\xc3\xa4 New England Conservatory of Musicissa Bostonissa. Kes\xc3\xa4kuussa 2005 Brookmeyer liittyi ArtistShare-palveluun ja aloitti projektin New Art Orchestran kanssa. Tuloksena oli yhtyeen kolmas levy Spirit Music, joka julkaistiin kes\xc3\xa4ll\xc3\xa4 2006 ja oli ehdokkaana Grammy-palkinnon saajaksi.'